
WOTAOTJST EN ANA. 

Askatudan, Baltimore, Md., en witawata wan John 
Hopkins eciyapi kin he huhnage. 

Mr. Bayard, Democrat Tunkan&dan okihe wan 
heca qon, askatudan tawicu ton kta keyapi. 

Minneapolis, Minn., en wokpan tipi ota qa tanka 
yuke ca askatudan Sagadasa wicasta hena opetonpi 
kta cinpi keyapi. 

Nakaha John H. Oberly, Ikcewicas*ta Awanyake 
Itancan he wicohan tawa enakiye, July tokaheya kin- 
han ayustan kta. 

Inyan bosdata en Tatankaiyotanke wayazanke hca 
qa okinni te kte cin iyukcanpi qon tuka ehake otanin 
unkan wanna akisni ay a keyapi. 

Wyoming Territory kin wanna State heca kta nina 
s*kan. Tokesta Congress mniciyapi eca State opapi 
kta e wicakiyus'tanpi kta dapi kta. 

Wisconsin en wamnaheza ojupi qon qa kitanna 
icage cin he hewanke kin owasin ihangya hecen 
woksapi eca wamnaheza tonana icupi kta keyapi. 

Hecehna Tunkansidan wanna Ikcewicas*ta Awan- 
yake Itancan wan tokeca wan kahniga. Unkan wi- 
casta kin he Thomas J. Morgan, Khode Island oba^pe 
kin etanhan hi. 

Askatudan Canada etanhan, Blood oyate etanhan 
kos'ka wan, Pogelidoka tasunke manon. Kuwa aya- 
pi ecen oyate kici kicizapi qa Pogelidoka etanhau 
nom wicaktepi. 

Askatudan Conkicakse, Wicasta wan Walker eci- 
yapi mazakan ptecedan yuha skan icunhan bohdoka 
qa wikos'ke wan Paska eciyapi ista en kute. Kte sni 
qa okinni akisni kta nace. 

Oklahoma makoce kin he yuohdokapi qa wasicun 
wojn tipi kta hipi kin, qa makoce kanhnin icupi kte 
ciqon Territory kin oitancanpi kin hena wicasta- 
&m ohanyanpi qa nahmana makoce icupi keyapi oya- 
kapi. 

Hececa £ta Iowa obas*pe kin en heca ota yuhapi 
kta kecinpi, Naka£, Sioux City en tipi wan, "wamna- 
heza tipi" kagapi qon, ptanyetu kinhan iyececa 
wan kagapi kta he on mazaska 75,000 ehnakapi 
keyapi. 

Isantanka makoce kin en wohtani ocaje owasin on 
wikicanye yuhapi. Wicasta nina mdokiteye htani- 
pi kte s'ni e yuhapi. Wikicanye takudan yuke s'ni 
unkans' wicas'ta dehan htanipi otapi e6ta, sanpa 500,- 
000, 000 wicacinpi kta tuka. 



Haliatonwan makoce ohdaptapi tawapi kiyus'papi 
qa wica taniyohi makoce hduhe ktaheon Commission 
wan kahnigapi. Sinasapa Bishop Marty, qa Psinska 
he opapi. Oyate kin hena makoce hdahnih icupi 
kte cin he wicadapi kte &m keyapi; 

May 22 he ehan St. Lawrence wakpa kin en wita wa- 
ta nom, Cynthia qa Polynesian ekieipapi qa Cynthia 
kin he mahen iyaye ca wicas'ta sahdogan tapi. Na- 
kun iyehan, wasicun hca, ho kuwa wata heca nom 
tokahon qa wicasta 175 minin tapi kecinpi. 

Askatudan woju wicasta wan, wiyohiyanpata ti kin, 
woju skan icunhan, tinwakiyedan heca opawinge 
nom is*yamniecetu, wojupi su kada kin ©wasin ohan- 
koya temyapi. Token okihi hamwicaya skan esta 
toka yapi sni. Kitanna hey am yapi kes akes* su 
kin ahanpi qaiyuhpa temyapi hecen woju kin owasin 
ituya. Qa. heon maga kin he ataya akta ojupi kta 
iyececa. 

May 22, heehan Chicago otonwe kin eu wasicun 
wan ihnuhan tanin s'ni qon, tancau kin he iyeyapi. 
Otonwe en wakpana kagapi kin oiyohdoke wan en 
iyeyapi. Tancan kin icupi qon, wanna tuwe ktepi 
he tanin hca. Itahedan nina ihnipi qa okodakiciye 
wan etanhan ktepi kecinpi. Okodakiciye kin he 
Cejijate (Irish) oyrste ecena opapi, qa nahmana okoda- 
kiciye heca. Wicasta iyeyapi kin he Dr. Cronin eciyapi 
qa ii eye, Irish heca. Wicasta kin de okodakiciye kin 
he opa, tuka tohinni, okodakiciye oitancanpi kin owo- 
tanna s'ni ohanyanpi kin abdeza qa yaotanin kta. 
Yaotanin kinhan wicasta wanjikji wowis'teea tanka 
yuhapi kta sdonkiyapi, hecen ohdake kte £ni e ktepi. 
Nahmana ktepi wanna otanin qa tuwewe econpi 
abdezapi se, nakaes, wanna Chicago otonwe en qa 
New York otonwe en wasicun koska wicayuzapi. 

May 31, he ehan Pennsylvania obas'pe en wotelii 
tanka akipapi. Heciya otonwe wankapi ota kawan- 
kapi qa wicasta ota tapi. Wotehi kin he minitan 
tanka heon hececa. Heciya paha wan akan mde qa 
wakpana kagapi qon tuka taku on kagapi wanna 
tehan unpi sni, Hecen tuwewe he opetonpi qa mde 
kin hogan ohnakapi qa ecen hokuwa oyanke yu- 
hapi. De iyehan magaju qa ihnuhan mde unaptan- 
ye cin najuju qa mini sfogya kadus iyaye. Apama- 
hde, makomdaye, otonwe iyaza iyaye; sbehca nakas' 
hecen tipi owasin iwankam kaduza. Dus kaduza 
nakas* oyate waktapi s'ni. Eya apa najicapi kes' wico- 
ta okihipi s'ni ecen tipi ounyanpi kin ecen mini 
apasboka. Wicokcota okinni 10,000 minin tapi. 
Taku kin de Isantanka oyate kin tehikedapi, heon 
owancaya otonwe uma kin token okihipi wamna- 
yanpi qa mazaska ota on owicakiyapi. 

OKODAKICIYE WOTANIN. 

Tennessee obaspe kin en Bishop tipi kin Sewanee 
otonwe ©n un kin he wohuhnage cin on ihangye ce 
eyapi. 

Askatudan, Bishop Whipple Dr. Edwards, tuwe 
Methodist Okodakiciye etanhan titokan hdiqon, Dea- 
kon kaga. 

Australia makoce kin en Bishop obaspe akeyamni 
yukan, qa etanhan Bishop zap tan wayazankapi qa he- 
on iyotan iyekiyapi keyapi. 

Presbyterian Okodakiciye nonpakiya wanke cin, 
wanna ayustanpi qa okowanjidan unpi kta apa ku- 
wapi kes ecen hdus'tanpi sni. 

Wasicun Sapa en htanipi nina maaaska yuhapi 
kinhan takuku okihipi kta kecinpi, hecen nakaha 
Bishop Dudley heon mazaka 10,000 wicakidapi. 

Rev. C. S. Cook tanyan un sni kin on wiyohiyan- 
pata oziiciya kta iyaye. Toke^ta tanyan okihipi ca 
ecen zani un kinhan, hdi ca toyate kin iyu^kinpi 
kta. 

Nakaha omaka kin de, Sagadasa Okodakiciye Ye- 
wica^i omniciye yewicasi wicohan kin on mazaska 
553,464.00 mnayanpi. Hekta omaka kin on aok 
pani mnayanpi. 

Presbyterian Okodakiciye nonpa kiyaun kin, nopin 
askatudan General Assembly en mniciyapi. Wowica- 
da (confession) tawapi kin wicasta apa piyapi cinpi, Yu- 
stanpi sni, tuka Wicasta Wakan omniciye sanpa iwi- 
cawangapi. 

California obaspe kin en Bishop un kin wanna 
wicahca qa heon ookiye wan wicakida. Tuka toba^pe 
kin he tanka qa nonpakiya kiyuspapi kta, qa ecen 
Bishop nonpa yuhapi kta wa^te. Hecen wowiyu- 
kcan nonpa yuha s*kanpi. 

Tohan Wakan tanka wicanagi wan ijinye kta eca, 
tokaheya yuwanpanica ece; tohan wicanagi wan yu- 
wankantu kta eca, tokaheya yuhukuntu ece; qa wan- 
ji nikiye kta econ tokaheya wicanagi kin he tehiya 
kakija, taku cin hca, qa iyecinka taku okihi £ni kin 
he sdonyekiya ece. 

Vermillion, D. T. Dakota Territory woonspe tipi 
wan han, qa ko^ka wikoska ko wayawa hipi. Otonwe 
kin he en Tipi Wakan yuke e£ta Wicasta Wakan en 
ti sni. Wanji wicahca otonwe tokeca wan he kici 
awanyake. Tuka askatudan Bishop Wicasta wakan 
wan en un kta iyeya, qa wanna hen hi qa tanyan 
ce eyapi. 

Rosebud Agency en oyate unpi kin tehan wo£na 
kaga yuhapi s*ni, cinye Wazihanska enakiye cin ehan- 
tanhan, tuka wanna Bishop Wosna kaga wan oki- 
hiwicakiya. June wi, wiyawapi tokaheya ecentu 
hehan en wicahi kta keyapi. Wicasta Wakan kin 
he Rev. Aaron B. Clark eciyapi qa Belmont, New 
York etanhan hi kte. Hecen oyate kin he wiyuskin- 
pi kta naceca. 

Askatudan Washington, D. C. St. John's Tipi 
Wakan ohna wicasta wicayusutapi ecawicakieonpi qa 
opapi kin Wasicun Sapa qa Wasicun icicahiya opapi. 
Wasicun etanhan Mr. Wanamaker, wowapi tok£u 



awanyaka itancan, hankaku kin, qa Mr. Mathews, wa- 
yaco Itancan wan, cunwintku kin, qa James Blaine, 
Secretary of State, cunwintku kin, qa Justice Gray 
Woyaco Itancan ope cin, cunwintku kin opapi. 

Bishop Bedell, Ohio obaspe en Bishop un qon, 
tuka wayazanke cin on miniwanca akasam oziiciye 
omani ya, qa hen sanpa wayazanke cin on Bishop 
wicohan kin he enakiye ciqon, askatudan New 
York otonwe en hdi. Eya nina wayazanke qa to- 
hinni akisni kte sni. Sintehdeska ti kin, St. Mary's 
School kin en ojanjan hdepi waste yanke cin hena 
wicaqu kin he iye. Tanyan un sni kin on takodaku 
owasin icanteiicapi 

^ — » 

OKODAKICIYE WAKAN ON WIWICAWAN- 

GAPI WAN. 



Woonspe Wikcemna Nonpa Sanpa ^akowin. 



Cekiyapi ca Token Ihduhapi Kta. 

W. Wakan tanka ohoundapi kta eca token unki- 
hduhapi kta iyececa he. 

A. Ceunkiyapi eca itokam canpeska makahde un- 
kinajinpi kta qa unyatanpi kta eca bosdan naunjinpi 
kte woecon kin dena otokahetanhan unyuhapi. 

W. David, tadowan 95 en token eya he. 

A. "Ohoundapi qa patusunkiciyapi kta, qa Itan- 
can unkagapi kin he itokam canpeska makahde na- 
jinpi kta" eya. 

W. Solomon, Tipi Wakan (Temple) kage ciqon 
yuwakan qehan, token econ he. 

A. Solomon Wahna Wosna kin itokam canpeska 
makahde inajin. 

W. Daniel is token econ he. 

A. Anpetu wanji yamnikiya canpeska makahde 
najin qa cekiya ece. 

W. Wicotakuye Teca kin hetanhan tuwe taku 
hececa econ omakiyaka wo. 

A. Jesus "canpeska makahde najin qa cekiya" Luke 
22 : 41. 

W. Nakun wanjikji oyaka wo. (Ohan 7 : 60 qa 
Ohan 9 : 40). 

A. Stephen, martyr kin he" canpeska makahde 
najin, qa tona ktepi kte cin wocekiye ewicakiciye; 
Peter is eya, canpeska makahde inajin qa cekiya. 

W. Woyatan ahiyayapi kta ca on najinhan econpi 
kte cin on oehde wan oyaka wo. (Neh. 9: 55.) 

A. Levites kin "Israel cincapi kin ewicakiyapi" 
"Najin po, qa Itancan Wakantanka nitawapi kin he 
yawaste po. 

W. Wakantanka towaste kin on owasin woyatan 
witaya eyapi kte cin on token David eya he. 

A. "Oyate iyuha Niyatanpi nunwe." "Wakan- 
tanka unkitawapi kin, tona taokiyeniyanpi kin ya- 
waste po. 

W. Unkis eya token econkunpi kta iyececa he. 

A. Okodakiciye Wakan woohoda tawa kin en 
okowanjidan qa cantewasteya ho yuwankan unkicupi 
kta ivececa. 



ANPAO. 

HAMPTON, VA. 

JuDe 15, 1889. 

Hampton ed Dakota unpi kin ake dehan taku 
wan on nina cante unwastepi. Dakota hoksina sakpe 
wowapi ekihunipi, (graduate) qa heon Dakota iyuha 
nina unkitanpn Tom tokanpi qa nom is Ihankton- 
wan tipi etanhan hipi. 

Thomas L. Sloan qa Albert L. Fontenelle Omalia 
tipi etanhan hipi, (Omahapi); Daniel O. Chilson is* 
Shawneetown, Indian Territory, (Potto watamie) ; 
Charles Doxson is Onondaga Reservation, New- 
York, (Onondaga); Charles H. Kealear qa Henry 
H. Lyman, denaos is Greenwood, South Dakota, 
(Sioux). 

Ho kos'ka kin dena, tonkin tiyata kipi qa taoyate 
owicakiyapi nin, unkecinpi. Hampton piundapi 
iyececa; wana Dakota ota detahan wayawaayustanpi, 
qa hunh wana taoyata owicakiyapi qa onge is waya- 
wapi toktokeca ekta unpi cinpi qa eeonpi. 

Ho, to dehan ake hoksina qa wicicana ko 
Massachusetts ekta iyayapi. Bdoketu iyohi heci iya- 
ye wiciyapi qa wowasi eeonpi onspewicakiyapi. 

Icin bdoketu cana wayawapi sni ye dekas Hamp- 
ton dena unpi qeyas, takuni eeonpi kte sni, hece 
he©n Massachusetts ekta yapi qa wowasi onspeicici- 

Tinhmuga iyecen Hampton hoksina qa wicmcana- 
kin ohinni wowasi eeonpi qa on ecana wauspepi. 

Hoksina kin maga ekta qa nakun taku wicasa 
onspepi kta iyececa kin hena onspewicakiyapi. 

Wicincana kin is wohanpi qa tipi tanyan kdepi kta 
e onspewicakiyapi. 

Hampton ekta unkupi cana wowapi qa wasicun iapi 
henana onspeunkieiciyapi kte sni, tka wowasi eeonpi 
qa wasicun taku wicohan waste yuhapi kin hena 
unkonspepi kta uncinpi qa heon deci unkupi. 

Tonkin koska qa wikoska ko nahanhcin taku kin 
dena onspepi sni hecinhan Hampton ekta unpi qa 
onspeiciciyanpi qes unkecinpi. 

Wasicun wakan unkitawapi Dakota sdonyayapi 
naceca, he nina Dakota owicakiya qa kodaunyanpi 
kin Rev. J. J. Gravatt mniwanca akasam (Europe) 
iyaya. Maza apapi wan hi unkan wana London ed 
i, keya. 

Tona de dawapi kin Hampton ed Dakota unpi 
kin taku waste eeonpi qa onspeiciciyapi kin hena 
awacannipi qa wocekiye ehapi cana ed unyeksuya- 
pi kte, hececa kin sanpa taku waste unkuwapi kin 
ed Wakantanka ounkiyapi kta e wocekiye ehapi 
can unyeksuyapi ni unkecinpi. 

Tona Anpao kodayayapi kin owasina napeciyuzapi. 

Bessie Swift. 



May 16 heehan Mr. Allen Thorndike Rice, tuwe 
Tunkansidan Russia ekta kahnih yesi qon ihnuhana 
te. Quebec ekta wahuhnage wan tanka en wanpaye 
mazaska 600,000 hehanyan ihangye. 

Makoce pagan wicakiyapi Commission kin wanna 
Sintehdeska ekta skanpi qa wicota wowapi yutanpi 
kte sni tawacinpi seca esta tokesta wicota yutanpi 
kta iyukcanpi. Sintehdeska ti kin en yustanpi 
ca hehan Mahpiyaduta ti kin en hipi kte ca Skan- 
pi kta. 



ROSEBUD AGENCY. 
Baptizma. 

St. James' Station, Waziwakpala ekta, March 19 
he ehan Grace, Mahpiyawakuwa qa Unpanhinske- 
win cincapi. 

St. Philip's Station, Owoheuonpa wicoti ekta, 
March 20 he ehan, Cora, Nellie, Hattie, qa Lucy, he- 
na topa Matoitewanagi qa Sunsunnawas'tewin cincapi. 

Calvary Chapel, Utuhuwakpala ekta, March 22 he 
ehan, George, he Baptiste qa Louise Clairmont cinca- 
pi; Julia qa Hattie, henaos Oleaupi qa Tasinasape- 
win cincapi. 

St. Mark's Chapel, Onagu wicoti ekta, March 23 
he ehan, Julia, he A^keqa Wicincawin cincapi; Anna. 
he Kangiwanbli qa Hupuwastewin cincapi. 

St. Peter's Station, Wososo wakpala ekta March 27 
he ehan, Charles he Tabusapa qa Wahuwapa cincapi. 

Church of Jesus, Owakpamni ekta", March 31 he e- 
han, Cecilia, he Benjamin qa Emmie Bouvais cinca- 
pi; George, Sintegleska qa Tasunkeohinapewin cin- 
capi; Paid, qa Alice, hena nom Hehakaisnana Ta- 
cankulutawin cincapi; Kate, Hehakaisnana Sinte- 
hlawin cincapi; Stella, Sintegleska qa Sinkpehunku 
cincapi. 

Hena Rev. Jos. C. Taylor, Baptizma wicaqu. 

Wakankiciyuzapi. 

Church of Jesus, Owapamni ekta, March 26 1889 
he ehan, Henry Bonsor qa Emily Whitefox, Hena 
nupin Okodakiciye woope wakan kin en sutaya, qa 
yuonihanyan opapi kin hecapi. Qa Rev. Jos. Q. 
Taylor kiciyuzapi kin yu wakan. 



PINE RIDGE AGENCY 

May 10, 1889. 

Anpao: — Ito koda taku wan daotanin kta iyececa 
walaka ca ocinciyakin kte. Le anpetu kin en wa- 
sicun wan Amos Bettelyonu eciyapi ca ehanna 
Lakota winyan yuza cin hecaca te. Unkan wicaceya 
tanka ce eyapi. He wicasa kin Lakota winyan wan 
yuze na cinca yamni. Ehanl tawicu kin te, tka toki- 
ye sni hehantan wana waniyetu wikcemna nonpa 
icagla Lakota makoce en ounye na ohinni mazopiye 
en wowasi econ un kin heca. Iho, hecen wicasa kin 
le Lakota winyan yuze cin awicakehan wowicake 
ognaya na unma kin owasin kinil mazaska kuwapi, 
ecinyatan ececa se unpi. Lakas le oyake qel wasi- 
cun cinca lila otapi na atkuku kin tona eepi ka 
tanin sni na wicohan tawa kin wicasa otoiyohi oyaki 
lecel cante wicakiye; na wicasa wahwake cin heca; 
na owewakan sniyan igluha kin heca; na tona 
ons'ike cin hena tokei okihi owicakiye; na oanpetu 
wakan wanji sna wacekiye i. Iho hecel mitakolapi, 
wicasa kin le wowahokonkiye on ikpazopi iyececa. 
Ecin wicoun tawa kin ota Wakantanka eciyatanhan 
kici tanin. 

Iho, hecel mitakodapi, lehan wicasa kin le ta 
unkan wicasa iyohila se okihinyanpi hecel on tokel 
oigluha kin oblake ca mitakodapi tona le wanlakapi 
kin wowlyuskin on miyeksuyapi ni, ecanmi. Nitaku- 
yepi wanji he miye. 

Chas. Turning Hawk. 

Entered at Greenwood P. 0. as Second Class Matter. 



Sv. eIsHLeI, l • IAPI KAHNIGAPI. 



JULY. 

7. Yamni iyohakab Anpetu-wakan iyamni kin. 
14 Yamni iyohakab Anpetu-wakan itopa kin. 
21. Yamni iyohakab Anpetu-wakan izaptan kin. 
25. Saint James Wahosiye taanpetu kin. 
28. Yamni iyohakab Anpetu-wakan isakpe kin. 



YAOTANINPI. 

Niobrara Deanery ed owancayatanhan mniciyapi 
kta e Crow Creek Agency ekta, -qa Christ Chureh 
okna wicakicopi, Eriday, September 20 qa maza- 
skan^kan napcinwanka ape cin he ehan. 

W. H. Hare, Missionary Bishop. 

Sioux Falls, S. D., July 19, 188$. 



JAPANESE KOSKA WAKANTANKA 
WACINYAN WAN. 

Andrew Makuiha he Japanese koska heca, wani- 
yetu akesakowin. Hekta waniyetu nonpa sanpa han- 
ke ecetu heehan toka wanbdaka, tipi wakan wan 
Holy Comforter eciyapi he okna. He nina waawa- 
cin qa wahokonwicakiyapi kin ki^tanstanyan anago- 
ptan yanka ecee. Wacekiya ayustanpi hehan kdea- 
wape. Unkdapi kin he icunhan Osaka etanhan ma- 
kaiyutapi wikcemna yamni hehanhan tipi keya, qa 
atkuku kin mahti wicasa qa nakun totonwepi kin ed 
oitancanyan un keya. Hehan tiwahe kin ataya Bud- 
hists hecapi qa tona Christ wacinyanpi kin wahtewi- 
cadapi sni keya. Is iye kin Osaka ed wasicun iapi 
onspeiciciyin kta, qa Christ wacinyanpi towitkotko- 
kepi kin iye iyatayena sdodyin kta hececa kinhan 
wasagya itkowicakipin kta eon hen un keya. 

Wacekiye ed i kin qa wowahokonkiye nahon kin 
hena nina awacin qa on sanpa onspekiyapi qa eced 
mniakastanpi. 

Mr. Makuiha wayawatipi, wan ed un qon hed mni- 
akastanpi kin nahon pi hehan owasin ihahapi qa sica- 
ya kuwapi. 

Deon sanpa wacinye ca wa^aka ay a qa tohan ta- 
wowicada kin aiapi can ed wasagya najin ecee. 

Akenonpapi kin wanji St. Andrew eciyapi qon ee 
hehan iye sunkaku kin Wanikiya se Wanikiya iye- 
kiya cehan ed kdohi, kos*ka kin de mniakastanpi 
he ca'je qupi, qa St. Andrew iyeced iye sunkaku 
Wanikiya ed kdohi qa he mniakastanpi han Barna- 
bas eya caje qupi. 

Nonpin eyasna tiyata wowapi kagapi qa ohanketa 
he wakagapi yuhapi qon hena ihpeye wieakiyapi qa 
tuwa taku owaein kage cin ee ohodapi. 



Ontayetu kan wan Andrew takodaku wan kici aki- 
cita itancaii qeya Osaka ed maza wakan tipi wan han 
unkan ed wicakicopi. 

He de ekta ipi ed Andrew toked okdake cin he obda- 
kin kta. 

* 'Tohan maza wakan tipi kin hen unkipi qonhan itan- 
canpi kin owasin itewokokipepi qa unkiwankam wo- 
wasake yuhapi kin he wanbdaka. Wokdakapi ke£ 
inina waun qa, eyas taku wanji iyatayena imawangapi 
can hed eceena waabdupta ecee. Deced wokdaka yu- 
kan oknahankaheya wocekiye cajeyatapi, qa woce- 
kiye owasin hena takusni qa wowitkotkoke keyapi 
qa tona takuna sdodyapi sni qa onspepi sni hena wi- 
cakieagapi keyayukan. Christ waayatanin tawa kin 
hemaca kta kecamni, tka akes, taku kin heeca- 
mon kta iyecece sni tka ecamon keyapi kta iko- 
wapa. 

" Wakan tanka omakiye ca taku epin kte cin ed 
awanmayakin kta icewakiya, qa hehan wahbayena 
qa yuonihanyan Christ taokodakiciye kin eciyatan- 
han toked owakihi deced owicawakiyaka. Tehan iwa- 
ye cin iyakiyuhi waditagamanyan canku wicasa qon 
owasin kistanyan anagoptan uajinpi. Ewahunni he- 
han owasin wobdake cin on wopida emakiyapi qa to- 
binna itctkab heced Christ wacinyan wanjina Christ 
taokodakiciye eciyatanhan wowicakiyake sni tka, 
Okodakiciye kin de wowitkotkoke qa tona taku sdon- 
yapi £ni qa onspepi sni kin hena wicakicagapi keya 
wowapi ed yawapi ecee keyapi." 

Unkitamakocepi kin den hoksma wanjina Andrew 
waniyetu kici akiyenakeca e deced econ kta eon wowa- 
cinye yuha 6m ikowapa. 

Japan etanhan waku kta ikiyena hehan oyanke 
ecekce ehake iyaza mni kta unkan Andrew yeamape 
yanka qa toksa oicimani kin iye kdajuju kta keya. 

Oyanke wan tokaheya ed unkakpazapi kin hen ni- 
na wicota ahi unkan wokdakin kta imawanga heced 
iyowinkiya unkan nina tanyan ia qa owasin tanyan 
anagoptanpi, hecen he iyohakab tukten unkipi can 
wokdawasi ecee. 

Tokio University eel tanyan waonspeiciciyin kta 
cin qa hehan wicohan wakan kin on cajeyatapi kta 
cin. 

Wayawa tipi ed un kin hen Wotanin waste ayapi 
wicohan kin tanyan econ. Ohinniyan wacekiye ye 
cais anpetu wakan wayawapi ekta yin kta can eyasna 
etanhan yeawicape ecee, qa ohanketa Wakantanka 
toyawaste kin eciyatanhan ota mniawicaka^tanpi. 



WAYLAND'S^ 



ELEMENTS OF MORAL 

SCIENCE. 



WlCOWAYAKE 3. 

Wicasa wanji taku econ qa onwiyukcan kin he he- 
cetu sni kepe kinhan hecetu hca sdodkiya he. 

Tokan taku wanjikji econpi can hecetu sni kin sdod- 
kiyapi ke^ wicasa onge taku heced econpi ke8* onwiyu- 
kcanpi kin iwaktawicaye s'in e sdodunyanpi. fie onge 
Takuwakan ituya cajeyatapi kes he toka siii keyapi 
ecee, qa onge is heyapi can he woahtani heca kin 
sdodkiyapi ecee. De toketu huwo, qa Wakantanka 
itekab wahtanipi kin on toketu huwo. 

He de itokab taku tona eajeunyatapi qon hena on 
de iwanyakapi kta. He onwiyukcanpi kin anaungo- 
ptanpi &ni on unkdusicapi keunkeyapi. He hoks'ina 
wanji Taku wakan ituya cajeyata unkan onwiyukcan 
kin iwaktaya esa anagoptan sni kinhan ake eya esa 
hehan iwa^tena waktayin ktaqa heceknana sanpa econ 
hantanhans onhanketa he tohinna he iwaktayin kte 
sni. Tka he de on taku kin owahececa kte sni. Ito 
wicas*a wan wi kin ayuta unkan on ista yazan unkan 
ake ayuta qa sanpa yazan qa onhanketa he nina yazan 
qa ece tonwe sni kinhan, he de wi kin iyoyanpa sni 
yuwicaka okihi s*ni. 

Wahtanisa heuncapi kin heontaku ota dececa econ- 
qonpi esa hena hecetu sni kin sdodunyanpi kte sni, 
tka hena Wakantanka ed hecetu sni ecee. Wakan- 
heja sica wanji he takuwicaye cin anawicagoptan sni 
e£a he hecetu iSni.kecin sni esa heon de taku kin owa- 
hececa kte £ni. Wakantanka ohinniyan anaungo- 
ptanpi sni qa towaonsida kin owasin unkakiktonjapi 
ecee, es*a heon woanagoptan sni kin de owahececa kte 
sni. 

Heon wicasa onge onwiyukcanpi kin tohinna taku- 
na iwaktawicayapi sni, e^a he iye icicagapi heced on 
tokaecana hcin taku wan ecoa qa on iwaktayapi esa 
anagoptan sni qon he taku wan ehake econ qa on 
iwaktayapi ^ui qon he kici iyakideced on woahtani 
kiciyawapi kta. 

Qa ded woecewakta on iapi conana eyepica. 

Tohan wicasa wanji taku wan econsa kinhan ohan- 
keta he taku sniyan econ ecee kta qa iyukcan s'niyan 
econ kta qa ohanketa iyecinkcinka econ kta. He 
wicas*a wanjikji candowankiyapi qais taku hecenceca 
ohankoya econpi wandakapi. 

Woowotanna wicohan kin he de iyececa. Wicas'a 
wan wicohan waste econpi kinhan onhanketa ece wa- 
kta kta 5 qa on econ kte sa kta. Hehan wanji is wi- 
cohan s*ica econ sa kinhan onhanketa he iyukcan^ni- 
yan econ ecee kta. 

Woiwange kin dee : Wicohan wan econqupisa qa 
eeewaunktapi kinhan heon wicohan kin de owahececa 
kin kta he. 

Heeeca sni ibdukcan. Ecin Wakantanka iyowin- 
unkiyapi sni kinhan, woecewakta kin he Wakantanka 
tawuope kin yutokeca kte sni. Wakantanka wa- 
manyanon kte sni eya, qa he tohinna yutokeca kte £ni. 
Wamanunonpi can iyokipisni kinhan, ecatokehiyotan 
tohan woecewakta unyuhapi can iyokipi sni. Ito he 
wicasa wan anipe cinhan qa onwiyukcan kin waktaye 
cinhan heon cantesica iyececa kehin kta, qa tohinna 
ake econ kta iyececa sni. Tohan onwiyukcan kin 
i waktaye s*ni sni hehanyan tohand wanniyaka can 
anipe cinhan he kicicajujupi iyececa sni kehin kta. 
He wancana amayape cin he hecetu sni kehe ciqon 
ecas* iyotan tohan tona Wanmayadake cin iyena ama- 
yape cinhan he iyotan sica ced. 

De heoeca hantanhans, eca iyotan oyate kin taku 
dececa woecewakta siksica yuhapi kin hena woahtani 
ced. Wicohan Siksica ota iyukcaniniyan qa awacin- 
£niyan econpi kin. 

June 1, 1889 heehan Pennsylvania makaobaspe kin 
ed otonwe tona okah iyayapi qa woiyokisice tanka 
akipapi. Reservoir eciyapi kin de Johnstown etanhan 



makaiyutapi nonpa sam hanke eced wanka. Obosdatu 
kin makaiyutapi yamni sanpa hanke qa okdakinyan 
is" wanji sanpn hanke ecetu. Qa mini kin siha iyuta- 
pi opawinge ecen sman. De bde kin ed ohokuwaya- 
pi qa nakun mni qapi qa okna wata ayapi ecee kin 
hena on mini kdepi unkan wan a tehan qa kuseya na- 
takapi kin wankana. Hecen magaju qapaha anoka- 
tanhan wanke cin eciyatanhan ed hiyahaha qa on wi- 
casa tona he sutaya hin kte sni iwanyakapi qa ihuku- 
ya otonwe ed wicasa wakta &ni unpi kin ota iwahowi- 
cayapi qeyas nahonpi sni, qa ecen he htayetu kin ed 
wihiyayena ^akpe hehan bde kuseya natakapi kin ka- 
kab hiyu qa mini kin sihaiyutapi wikcemna topa he 
han wankantuya sungiyangkiyapi se hiyu qa otonwe 
kin ataya, mazopiye ota qa wokage tipi, sunkakan 
wicasa, winyan qa wakanheja ko mnitapi. Tipi kin 
wanjina ecan he sni, Wana wicasa wakanheja koya 
kektopawinge wanji sanpa opawinge sakdogan mni 
tapi kin iyewicayapi keyapi, qa nakun nahanh anpetu 
iyohi bdo qapi se maka akata wankapi kin wicayu- 
hdoka yukanpi keyapi. Ataya okina kektopawinge 
akesakowin ecen mni tapi naceca iyukcanpi. Oton- 
we kin he Johnstown eciyapi, oqa otonwe cistinna t@- 
ktokeca ikiyena qa wakpa opaya wanke cin koya wi- 
casa 40,000 ed ounyanpi. Tona woihangye tanka 
kin de etanhan ni hiyupi kes tipi, wahpaye, woyute, 
hayake, taku owasin hcin akitakunipi sni. Tka taku 
iyotan kin takuwicayapi tehiya tapi kin he wocante- 
£ica tanka. Wana mini oyahe wicasa 5,000 anpetu 
iyohi upsija qa tipi yujujupikin qapi qa heyab iyeya- 
pe qa tapi kin ewicayaku skanpi. Heced anpetu iyo- 
hi qa adataya wicahapi yukan. 

Dena taku owicakiyakapi kin nahonpi kinhan to- 
hinna decen wotehi akipapi kte sni naceca tka. Noah 
taanpetu kin wanji de iyececa sceca. 



WICOICAGE TOKED KAPI QA ETANHAN. 
WOWIYUKCAN KIN. 

Wicowoyake 22: 3-24. 

Abraham Wakantanka Wacinye ca Anagoptan 
Kin Ikdntanin.— 3-9. 

3. "Unkan Abraham hanhanna hcin kikta qa son- 
sonnaaqin kiton" — bdihedya kinuheiciye cin on toked 
anagoptan he tanin. Wakantanka taku eciye ca 
ohinni hinhanna hca kikta sceca (w. 19: 27; 20: 8; 21: 
14) — "qakoska nonbiwicakikcu" — hena sonsonnakin 
kahapapi kta eqasonsonna is can kin qin ktae. Ecin 
makoce kin he ed can wanica se qa tukted ipi 
kta can yuhe is yuhe sni sdodyapi sni cankedaka 
yuha yapi — "Cinhintku Isaac nakun" — tka taku econ 
kta e nahahcin okiyake sni, he wanji ekta wayulita- 
tapi kin econ kta hecena (o. 7)— "can on wosna kte 
cin he kakse" — Abraham is iyatayena econ naceca. — 
"ca najin qa hena ob, makoce tukte ed Wakantanka 
cajeyate ciqon heciya iyaya" — ecin Beerseba itokali 
makoce ekta yankapi qa hetanhan waziyatakiya 
Moriya makoce kin ekta iyayapi. 

4. "Anpetu iyamni Abraham wankand etonwe ca 
tukted ke cin he tehantanhan wan yaka"- -Beerseba 
etanhan iyutapi 60 ecetu, heced anpetu wanji iyutapi 
20 ecetu icimanipi. 

5. "Qa Abraham koska wicayuhe cin hewicakiya, 
Ded iyotanka po sonsonna iyakna" — hena sonsonna 
awanyakapi kta e, qa iyotan, Abraham de taku tanka 
econ kte cin wicasa tokeca wanyakin kta cin srri,, 
Wakantanka heceena — "qa mis hoksina kici kad 
unkipi kinhau ohoundapi kta, qa ded dukanpi kin 
ed unkdipi kta" — Abraham toketu kta sdodkiye sni" 
qeya^ wacinye cin tanka, "wiconte ee kaes etanhan 
Isaac kicupi kta iyukcan qa on ayata naceca (Heb. 
11:17,19). 

6. "Qa Abraham can on wo£na kte cin icu, qacin- 
hintku Isaac akand eknake" — de iyohakab waniyetu 
1800 sanbiy eya qa makoce kin detuhca Jesus Christ, 
Abraham cinca iyotan kin canicipawega akand wa- 
ihdusna kte cin qin (St. John 19: 17) — "ca peta mina 
ko nape kin ed icu" — qa dena on cinca kte cawayusna 
kte cin yuha aye cin toked Abraham nina hcin iyokisi- 
ca naceca he iyukcanpi ca — "qa sakibiyayapi" — inina 
licin naceca, ecin Abraham nahahcin Isaac okiyake 
sni. 

7. "Unkan Isaac atkuku Abraham kici okiye ca, 
Ate, eya. Unkan, Micinksi nawahon ce, eya. Un- 
kan, Ih o peta can ko yukan, tka woteca kin wos'napi 
on tukte e he, eya"— de eciyatanhan Moses tonpi sni 
qa toope kagapi sni itokab wayulitatapi econpi kin 
he tan in. 

8. "Unkan, Micinksi Wakantanka tahcasunka 
wakiyusnapi on okide kta, eya" — nina hcin wacinyan 
un heon heye ca ayata. Okinni Isaac ka naceca; 
tka Wakantanka Is Isaac eekiya hed tabdoka wan 
wosnapi on qu kta. Hehand hetu hca Wakantanka 
wicasa owasin on wosnapi kte cin lye Cinhintku 
Tacincana iyeced wicaqu. 

9. "Abraham wakna wosnapi wan kage ca. Cin- 
hintku Isaac iyakaske ca wakna wosnapi kin akand 
ekiknaka, can kin iwankab" — de iyeced Jesus Christ 
ecakiconpi. He canicipawega qin qonhan wana 
Calvary paha kin ed ipi qa lye akand wankekiyapi 
qa okatanpi (St. John 18: 12; 19: 1, 18) Isaac nakun 
wacinyan qa tawatedya qa waanagoptan un kin he 
iyeced Christ tawacin ece (St. Matt. 16: 24, 25; 26: 
39; St. John 10: 18; Phil. 2: 8; Heb. 5:8; 10: 9, 10). 
Isaac he ehan waniyetu wikcemna yamni sanpa yamni 
keyapi; unkan Jesus waikdusna qonhan is iyena- 
keca. 

10. "(4a cinhintku tekiyio kta e nape kiyugate 
ca mina kin ikikcu" — W T akantanka econsi iyotan 
tehika esa Abraham awicakehan eced anagoptan kin 
de etanhan tanin. Qa Isaac is heyab iyeiciyin kta 
e takuna econ sSni, Wanikiya kin iyeced (Isa. 
53 : 7). 

11. "Hehand mahpiya kin eciyatanhan Jehovah 
oknihdeye cin kipan" — Oehde 12 ed Wakantanka" 
eya cajeikdata qa "nicinksi mayaqu" eye cin eciya- 
tanhan "Jehowah Oknihdeye cin" eyapi kin on Tuwe 
kapi tanin sceca. Wakantanka Cinhintku kin Tuwa 
Atkuku kin kici owanjina Hee naceca. 

12. "Unkan, Hoksina kin ekta nape kin yekiye 
3ni qa takuna ecakicon sni yo" — Abraham awicake- 
han cinhintku wastekidake cin Wakantanka ekta qu, 
qa is iyatayena Wakantanka tawacin kin ekta icicu 
ikdutanin ito hehanyan Wakantanka iyutanyan 
canke dehand ayustan £i qa wocantesica qa woahtani 



wan tanka kin etanhan ehdaku. Abraham Isaac 
kte sni qa wakiyusna sni esa iye tawacin ekta ataya 
kdustan, unkan onspa iyotan kin hee (1 Sam 15: 
22)— "Wana niye Wakantanka ikoyape cin sdonwa- 
ya ce" — eya de itokab sdoya, ecin taku owasin sdod- 
ya yedakas, tka iyutanyanpi tanka kin he eciya- 
tanhan Abraham sdodyekiye ca tokanpi kin nakun 
sdodyewicakiyin kta heon econsi. De eciyatanhan 
Abraham wacinye cin kiciyusutapi qa kiciyustanpi 
(St. Jakob 2: 22, 23) — Nicinksi heceyena, tka maya- 
qu kta wicayada he etanhan, eya" — maka akand taku 
iyotan tehinda kin he kpagan im, he iyeced Wakan- 
tanka Iye Cinhintku kpagan sni qa Cinhintku hee 
kaes* tawatedya (St. John 15: 13; Gal. 2: 20; Eph. 
5: 2; 1 St. 'John 3: 16; Rom. 8: 32). 

13. "Hehand Abraham wankand etonwe ca iyun 
iheyata tabdoka wan otehi okna he kin on ikoyag 
najin" — optaye wanica, tka tabdoka wanji; he iyeced 
Wakantanka Tacincana Tawa kin "wahtanipi sa 
wicicunonpa un" (Heb. 7: 26,) — "he wanyake ca 
Abraham ekta i, qa tabdoka kin icu" — Wakantanka 
heced ka iyukcan — "qa cinhintku kin heekiya hee 
detan wo£na"— heced Isaac kiyuskapi qa wana wicate 
cin opeya yawapi qehan Wakantanka Isaac ehdaku 
qa atkuku kicu (Heb. 11: 17, 19) — he iyeced Christ 
anpetu iciyamni (o. 4) wiconte kin etanhan eyakupi 
qa Atkuku kicupi. 

14. "Qa Abraham makoce kin he, Jehovah wi- 
wankdakin kta, eya caston" — okini oehde 8 kin ed 
toked eye ciqon hetanhan caston naceca. Wakan- 
tanka Mahpiya he kin ekta Abraham deconsl kin on 
Iye taoyate kin tokata tukted Wakantanka tipi-wa- 
kan kicagapi kta wicakipazo; qa tona Iye akitapi qa 
wiwanh hipi kinhan ekta taniniciye ca owicakiyin 
kta, deced iapi kin de kapi ehantanhan oyakapi 
(Kdi. 25: 22; Mai. 3: 1; Hag. 2: 9)— "Heon Jeho- 
vah he tawa kin akand taniniciyin kta ce, nahahcin 
eyapi." 

15. "Unkan mahpiya kin eciyatanhan Jehovah 
oknikdeye cin inonpa akihde Abraham kipan" — toka- 
heya kipan qon Isaac nikiyin kta e qa Abraham 
Wakantanka tawacin kin ekta atayena icicu iyokipi 
he okiyakin kta e hecon; tka de icinonpa kipan kin 
on piyahcin wahoyin kta e. 

\Q. "Miye kaes cajemikdata, Jehovah eya" — wan- 
ji Iye iwankab qa isanpa wanica canke is Iye cajei- 
kdata (Heb. 6: 13-17)— "Taku ecanon kin de ni- 
cinca wanjina tka itonyakipe srii" (o. 12) — oehde 8 
kin ed Abraham ayate cin, dehand Wakantanka tan- 
inyan eye sni esa Iye Cinhintku, Christ, Abraham 
etanhan icagin kte cin, He eciyatanhan oyate owasin 
wicayuwaste kta qu kta qa heon cajeikdata. 

17. "Heon wo waste on ciya waste kta, nicinca iya- 
kicuya yuotawakiyin kta, mahpiya wicanhpi iyena, 
qa miniwanca kahda wiyaka sukaza iyeye cin iyena, 
taku nitawa iyacin kta" — hekta Wakantanka Abra- 
ham kici woecakicon kage ciqon makoce wan qu kta 
e cajeyEta (w. 15: 18; 17: 8), tka dehand cajeyate 
sni. Dehaad Christ eciyatanhan wiconi owihanke 
sni yuhapi kta qa Canaan makoce mahpiyata he wa- 
howicaya (St. Matt. 25: 34; Titus 1: 2; Heb. 11: 8- 
10, 13-16). "Mcinca iyakicuya yuotawakiyin kta" 
wahoye ciqon akihde yasuta (w. 12: 2, 3; 13: 14-16; 

15 : 5; 17: 1-8). Abraham etanhan icagapi kin ni- 
na wicota kin on de tokaheya yuecetupi (Woope Ita- 
10: 22; Kdi. 1: 7)— hehand icinonpa, Christ Taoko. 
dakiciye kin ed yuecetupi (Ohan. 2: 41; 4: 4; Rom. 
4: 11) — hehand ieiyamni mahpiya makoce kin ed 
opapi kte cin (Wayuo. 5: 9; 7: 9, 10) — "Nicinca to- 
kawicayapi kin otonwe tawapi kin yuhapi kta" — 
Egypt eciyatanhan Canaan makoce kin ekta kdipi 
qonhan yuecetupi (Josua ta wowapi yawa po) — Oko- 
dakiciye wakan ed opapi kin qa Abraham iyeced 
wacinyanpi kin hena Jesus toie qa tohan kin on ikce- 
wicasa qa wacinyanpi sni kin ohanketa owasin obi- 
wicayapi kta e on de iyotan yuecetupi kta. 

18. "Qa mioie kin anayagoptan kin" — Jesus is" 
eya woanagoptan eciyatanhan tanka kdustan (Heb. 
5: 8). Atkuku anagoptan heon ikce wicasa owasin 
tawawicaya (Ps. 2: 8; Rom. 4: 13; Gal. 3: 8, 9, 14) 
— -qa on Atkuku wa^tekidaka (St. John 10: 17) qaon 
yuwankantuyapi (Phil. 2: 8, 9) — qa wayuonihan qa 
wowitan qupi (Heb. 2: 9) — qa taku owasin tawayin 
kta (St. Matt. 28: 18; Wayuo. 5: 12)— "heon nicin- 
ca kin on maka kin oyate owasin wicayawastepi kta 
ce, eya" — wakand oekde 17 oyakapi kin wanyaka 

19. Owasin itokah iye tipi Beers"eba ekta kihdapi. 

Rebekah. Hunkakewicaye Cin. — 20-24. 

20. "Hena owasin iyohakab"— okini tehan £ni — 
"Abraham heced eya okiyakapi" — okini wahosiye 
wan, i£ tuwa Mesopotamiya eciyatanhan icimani hi 
kin naceca — "Milka he nakun nicinye Nahor he cin- 
ca kiciton"(w. 11: 29)— Sarah is cinca niciton kin 
iyeced. Isaac ecana Rebekah yuzin kta canke ded 
he wicoicage tawa kin ded ptedyena oyakapi. Isaac 
Rebekah yuzin kta e Wakantanka kahniga, qa tuwa 
sanb Wakantanka woiwahoye kin tawayin kte cin 
he ton kta, Jacob hee. 

21. "Uz tokapa kin hee, qa sunkaku Buz" — etan- 
han Arab oyate ospaye wan icaga naceca (Jer. 25: 23) 
qa nakun Elihu tunkansltku naceca, Job 32: 2 ed 
cajeyatapi kin — "qa Qemuel Aram he atkuku"- — Job 
32: 2 ed Ram eyapi tka kici owanjina. 

22. "Qa Kesed, qa flezo, qa Pildas, qa Idlap" — 
dena on takuna sdodunyanpi ini — "qa Betuel" — wi- 
cacaje kin he, Wakantanka tawicasa kin heced kapi; 
okini wicasa wacinyan on heced eciyapi. 

23. "Un Betuel he Rebekah kicitonpi" — Betuel 
Isaac kici tahansikiciyapi waslcun wowahecun yawapi 
oknayan, tka Dakota oknayan sunkakiciyapi. 
Rebekah wicacaje, waicuwas'tewin he kapi qa Isaac 
kici waniyetu iyenakeca ecetu naceca. "Hena 
sabdogan kin Milka he Nahor Abraham cinyeku 
kin wicakiciton." 

24. "Unkan tawicu tokeca kin, Ruma" — wankan- 
tuyapi, he kapi — "eciyapi he. Teba qa Gaham, qa 
Tahor qa Mahaka hena wicaton" — ehake cajeyatapi 
kin he etanhan icagapi kin hena wanjikji oyakapi 
(Woope Ita. 3: 14; Josh. 12: 5)— hed Maakati is* 
Mayakati ewicakiyapi. 

Seattle, W. T., June 6 he ehan, otonwe kin de ataya 
huhnaga; tipi, mazopiye qa tipi wakan ko iyuhpa hu- 
ll 1 1 n -Vn (>fj fl- f| v prya Icpvp r>] . 



STANDING ROCK AGENCY. 
Baptizma. 

St. Elizabeth's Mission, March 24 John Felixon, 
w. 21; Jennie Felixon, w. 24; Thomas Heliaka Tasla, 
w. 35; Kate Kankeca-luta, w. 12; Josephine Shell, 
w. 18; Joseph Mahpiya-to, 42; Julia LongBull, w. 
48; Dora Tamila-wewe, w. 4; Emm,a Tamila-wewe, 
w. 6. March 31, Maud Ellen Moss, w. 11; April 21, 
Eugene Ptegopecamato, w. 44; Alice Ptegopecamato, 
39. 

Sihasapa wicoti ekta, April, Joseph Yellow Wolf, 
w. 39; Adam Malipiva-cangleska, w. 52; Annie 
Swift Cloud, 10, 

Wakankiciyuzapl 

St. Elizabeth's, April 21, Benjamin Tipiwakan na 
Anna Sungitancanwin. Wakankiciyuzapi woecon 
kin iyohakab wotapi tanka econpi. Wicasa 99 
hipi. 

Wicate. 

St. Elizabeth's, March 5, David, Benjamin na Anna 
Tipiwakan (Church) cinca, waniyetu 2. 

Black Feet Camp, March 8, Carrie Moon, wani- 
yetu 3; March 11, Thomas Hwaleyamani na Catka- 
win cinca, waniyetu 2. 



SISSETON WOTAN1N. 
Baptizma. 

May 30 he ehan St. John Baptist oyanke kin en 
Joshua Huntsman. 

June 12 he ehan ake oyanke kin he en Daniel 
Webster y James W. Tahe qa Isabel Tahe cincapi. 

June 14 he ehan David, S. Renville qa Tunkanti- 
omaniwin cincapi. Dena wayazankapi qa tiyata ba- 
ptizma wicaqupi. 

Wicate: 

May 29 he ehan, St. Mary's Tipi Wakan, Emily 
Quinn. 

May 30 he ehan St. John Baptist oyanke ekta , Jane 
Caske qa Joshua Huntsman hnakapi. Nakun iye- 
han St. James oyanke en Esther Bernard. 

June 5 he ehan, Ptansinte ekta Eve Sweetcoru. 
June 16 he ehan, St. Mary's Tipi Wakan David 
Renville. 

Dena owasin cikdstinpina. Dehan hoksiyopa ota 
wayazankapi se. 



Wasicun wotanin woyakapi qa, askatudan Inyan- 
bosdata oyate kin himniciyapi qa makoce pagan wica- 
kiyapi kin on wohdakapi. Makoce cinpi kin on ma- 
zaska woyawa tanka akewanji(l 1,000, 000) wicaqupi 
s*ni ehantanhans' wowapi yutanpi kte £ni konzapi. 
Nakaha wowapi en yustanpi kin on tanyan kte sni 
kecinpi. Nakun Malipiyaduta s\inkawakan kipi qon 
kicicajujupi kta qa mazaska 23,000 yuhe kta yu- 
stanpi tuka Inyan bosdata oyate kin isanpa ota 
s*unkawakan wicakipi kes taku wicaqupi kte sni kin 
on nina iyokipipi £ni. Taku ecekcen iwohdakapi 

ANPAO. 



PINE RIDGE AGENCY. 



April 2, 1889 ehan ake 0. K. O. 0- kin raniciya- 
pi. 

Thomas Tyon, Cateehist, wacekiya. Wicacaje ya- 
wapi. (Roll) 17 hipi. 

Wicaia tob (4) wowasukiye iwanyakapi kin (Com- 
mittee) ©tan wana wowasukiye akeyamni (13) kin he 
icupi kta ca Wowapi kage yawa na iyokipi oglaka 
(motion). Robert A. Horse okiya (seconded the mo- 
tion^ Tunkanslla kin wana iwicayunga yunkan Rev. 
Amos Ross iwoglakin na iyokipi sni keya. oglaka. 
Edgar Fire Thunder iwoglaka, Wowapi kaga iwogla- 
ka, on najinwicakiyapi yunkan icupi kte sni glustan- 

Hehan wowasukiye 14 kin he yawapi, iyokipi 
oglakapi, okiciyapi tka yustanpi £ni. 

Hehan wowasukiye 15 kin he yawapi, iyokipi ogla- 
kapi, okiciyapi na yustanpi. Enakiyapi kta gluten- 
pi. Wamnayanpi. Lowanpi na enakiyapi. 
Silas Op Agi la, Wm. M. Robertson, 

Tukansila. Wowapi kaga 

St Philip's Chapel, March 11, 1889 ehan lena Ba- 
ptizma wicaqupi. 

John, Wanblipi na Zintkalamazawin cincapi; 

Henry, na Howard, Sunkawakanla na Wakiksye- 
win cincapi; 

(Jliarles Grant, Cetanluta cinca; 

Susan: Winyan kin le wana winyan tanka eyas 
wana wicohan kin iyokipi na Wakntanka wicala ye 
laka cinca nombob miniakas'tanpi, Wakiksyewin eci- 
yapi, hunku kin Wiwazicagmigbela eciyapi; 

Rachel: Winyan kin le winohcala hce. Peter Ake- 
hiyu he hunku; Rev. C. S. Cook econ. 

March 26 ehan Thomas Bear ta, he Robert Mato- 
wanjila cinca, hoksila kin le, January 2, 1889 ehan, 
sunkaku yamni ob miniakas'tanpi. Waniyetu wanji 
ecel kujin na ta. 

Wm. M. Robertson, Catechist. 



CROW CREEK AGENCY. 

Anpao: Ito taku odaka wacin ye do. Den April 
3, hehan nina tate qa otehika ye do qa sunka 
wakan tipi akezaptan huhnaga ye do, qa wicala wan 
Maniduzahan eciyapi he tipi qa sunkawakan tipi 
ko iyuhana akitakunisni, qa cinca topa qa hena om 
tehiakipa ye do. Canpakmiyan oin hecena ikcu 
we do. 

Hehan wicasa Najinyapi eciyapi he nakun tipi qa 
sunkawakan tipi ko iyuhana akitakunisni ye do; qa 
peji inakseye qa wikicanye ko ota yuha tka hena 
iyuhana Huhnaga ye do; qa iseya cinca ota ye do. 
Qa mis peta kin hen mahi tka takuna makigu 3ni, tka 
eyas mnicapi makihuhnaga qa he qapi qunhan anpe- 
tu iyohina mazaska nonpa on kagapi tka ye do. Qa 
nakun conkaske ota gu we do; qa nina wakokipe yedo. 
Qa wasicun kin nina nihinciyapi qa icin nina tate 
heon hececa; qa eya onge tipi kin itehan osda qeyas 
Sunkawakan cesdi kin ideya peji qa tipi ekta ahin- 
hpaya hecen on ide ece ye do. 

D. P. Fire Cloud. 



CHEYENNE AGENCY. 

Baptizma. 



St. John's Chapel okna March 17, 1889 Francis 
Idlea, William qa Kate Fielder cincapi; Emily, 
Edward qa Julia Roan Bear cincapi. 

Ake March 24, 1889 ed Rosie, Wm. Larrabe qa 
Nellie Larrabe cincapi. Dena Rev. G. W. Paypay 
Baptizma wicaqu. 

W AK ANKICI YUZ A PI . 

St. John's Chapel okna, March 24 he ehan 
Baptiste J. Gabe qa Esther Takes-the-knife. Dena 
Rev. G. W. Paypay wicakiciyustan, 

_ — 4 ' ■ : » 

EMMANUEL. 

&UNG-SKA Camp, March 3, 1889. 

Anpao: ito dehan ake wowapi wanji cicu kta wa- 
cin. Ho, eya koda de waniyetu kin hoksiyopa was*te- 
ste unkitapi cankel lile cante unsicape lo. Qeyas' ecin 
hena Wakan tanka waste wicala yelekaas" lecel wica- 
kico ye lo. 

Heciya iye wowiyusldn yuhapi kta ca kiklapi ye 
lo. Hecel unky maka akan ni unqonpi kin el tuwa 
tuktel Wotanin Waste kin eyanpaha can el unyanpi 
wa^te ye lo, 

Hececa kinhan, hoksiyopa unkitawapi kin tuktel 
wiyuskinyan unpi kin el unki£ eya ob wiyuskinyan 
unqonpi kte lo. 

Ho mitakolapi hoksiyopa lena waste wica unlapi 
kinhan, canku wan waste ca okna iyayapi kin he un- 
kolepi kte lo. Ho nakaha hoksila wan waste ca 
ake nankaha te. Ho Hoksilagi eciyapi. Joseph Tasun- 
kehetonna Clara Cetanwin cincapi. Ho hecetu. 

J. S. P. 

March?, 1889. 

Akiftan iciyapi hanyetu qa anpao hehand, Duwi, 
cinca wan waniyetu denankeca 5 hehand ta. Akes* 
ianpetu izaptan kin 12 kin ed, Duwi cinca kin ake 
wanji ta, qa nina cante slca; wincinyanna wan waste 
te. Wana iyaye kta hehand atkuku qa hunku qa 
tibdoku ko napemayuzapi ewicakiya qa owasin na- 
pe yuzapi qa iiputakapi ayastanpi hehand akes*, Wo- 
wapi Wakan, eya tuka ta iyaye. Wincinyanna km 
de waniyetu denankaca 7. 

Ake wiyawapi 18 kin ed, ake Duwi cinca wan te, 
Duwi eciyapi. Wicasa kin de owasin sdodunyanpi. 
Anpetu kin dehana Wakan tanka iyopeye ca wicin- 
cana wasteste icagapi kte cin Wanikiya wicakicc- na- 
kaas* iyayapi. Wicasa kin de witko sa, koska wan kici 
akicipe ca nina sicaya kuwa tuka iyopeiciye sni. He- 
nana epe kte. Anpao dena odake kte. 

John Kitto. 



Wanihan Congress kin Ikcewicasta on mazaska 
wicakicagapi woope yustanpi qon taku wanji ohna 
yustanpi. Okah Maste makoce kin en, Creek, Sem- 
inole qa Cherokee makoce yuhapi kin hetanhan onspa 
opetonpi qa heconpi ca Territory wan kagapi kta. 
Oyate yamni kin makoce onspa paganpi kta cinpi ke- 
yapi qa hecen yustanpi keyapi. Eya wasicun hecen 
cin pi hca unkis naunhonpi ece. Tohan makoce kin 
he yuohdoke kte ca wasicun en yapi kte cin wanna 
Tunkansldan yaotanin. 



